Eurovision 2019: Ελλάδα και Κύπρος πέρασαν στον τελικό - Μάγεψαν το κοινό Κατερίνα Ντούσκα & Τάμτα (upd,βίντεο) | Pronews
14/05/2019 - 23:58 | Τελευταία ενημέρωση: 15/05/2019 - 11:01
Eurovision 2019: Ελλάδα και Κύπρος πέρασαν στον τελικό - Μάγεψαν το κοινό Κατερίνα Ντούσκα & Τάμτα (upd,βίντεο)
(Aνανέωση 23.59) Ελλάδα και Κύπρος θα δώσουν το παρών στον τελικό της Eurovision 2019 που διεξάγεται στο Ισραήλ.
Και οι δύο ξεχώρισαν με τα τραγούδια των Κατερίνα Ντούσκα και Τάμτα αντίστοιχα, κι έλαβαν δύο από τα 10 εισιτήρια του α΄ ημιτελικού που έγινε σήμερα. Ο δεύτερος ημιτελικός θα διεξαχθεί την Πέμπτη και ο τελικός το Σάββατο.
Οι 10 χώρες που προκρίθηκαν σήμερα είναι: Ελλάδα, Κύπρος, Λευκορωσία, Σερβία, Εσθονία, Τσεχία, Αυστραλία, Ισλανδία, Σαν Μαρίνο και Σλοβενία.
Μάγεψε το κοινό η Κατερίνα Ντούσκα με το «Better Love»
Σύμφωνα με τα στοιχήματα λίγο πριν ξεκινήσει ο ημιτελικό και Ελλάδα και Κύπρος αναμένεται να περάσουν στον μεγάλο τελικό της Eurovision. Η Κατερίνα Ντούσκα, μάλιστα, αν και αντιμετώπισε προβλήματα στη δεύτερη πρόβα φαίνεται πως εντυπωσίασε με την ιδιαίτερη φωνή της και περνά πρώτη στον τελικό του Σαββάτου, αφήνοντας πίσω της την Τάμτα, σύμφωνα με τις στοιχηματικές αποδόσεις.